**คำนำ**

 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 กำหนดให้องค์กรปกครองส่วนท้องถิ่นจัดทำแผนยุทธศาสตร์การพัฒนา แผนพัฒนาสามปี และแผนการดำเนินงาน สำหรับแผนการดำเนินงานนั้น มีวัตถุประสงค์เพื่อแสดงถึงรายละเอียดแผนงาน/โครงการพัฒนา และกิจกรรมที่จะดำเนินการจริงทั้งหมดในปีงบประมาณนั้น ทำให้แนวทางในการดำเนินงานขององค์การบริหารส่วนจังหวัดสงขลามีความชัดเจนในการปฏิบัติมากขึ้น อีกทั้งเพื่อให้การประสานและ บูรณาการ การทำงานระหว่างหน่วยงานต่างๆ สามารถแก้ไขปัญหาและพัฒนาท้องถิ่นให้เกิดประโยชน์สุขให้แก่ประชาชนได้อย่างแท้จริง

 องค์การบริหารส่วนจังหวัดสงขลา ขอขอบพระคุณคณะกรรมการพัฒนาองค์การบริหารส่วนจังหวัดสงขลา คณะกรรมการสนับสนุนการจัดทำแผนพัฒนาองค์การบริหารส่วนจังหวัดสงขลา และหน่วยงานต่างๆ ที่เกี่ยวข้องได้ให้ความร่วมมือในการจัดทำแผนการดำเนินงานขององค์การบริหารส่วนจังหวัดสงขลา เพื่อเป็นเครื่องมือที่ช่วยให้การดำเนินงานพัฒนาบรรลุตามวัตถุประสงค์ที่ตั้งไว้

 องค์การบริหารส่วนจังหวัดสงขลา

 ธันวาคม 2557